
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ Αρ. Φύλλου 1749 

14 Δεκεμβρίου 2005 


ΠΕΡΙΕΧΟΜΕΝΑ 


ΠΡΟΕΔΡΙΚΑ ΔΙΑΤΑΓΜΑΤΑ 

Έγκριση σύστασης του κοινωφελούς ιδρύματος με 
την επωνυμία «ΜΟΝΑΔΑ ΦΡΟΝΤΙΔΑΣ ΗΛΙΚΙΩΜΕ¬ 
ΝΩΝ Η ΜΕΓΑΛΟΧΑΡΗ ΤΗΝΟΥ» και κύρωση του 
οργανισμού αυτού. 1 

ΑΠΟΦΑΣΕΙΣ 

Διορισμός μελών Διοικητικής Επιτροπής Στρατιωτι¬ 
κών Επιτάξεων Ν. Κοζάνης. 2 

Χορήγηση άδειας άσκησης επαγγέλματος Κοινωνι¬ 
κής Λειτουργού στην Καρβούνη Αικατερίνη του 

Ανδρέα. 3 

Μεταφορά θέσεων ΔΕΠ σε Τμήματα του Πανεπιστη¬ 
μίου Δυτικής Μακεδονίας. 4 


ΠΡΟΕΔΡΙΚΑ ΔΙΑΤΑΓΜΑΤΑ 


(ΐ) 

Έγκριση σύστασης του κοινωφελούς ιδρύματος με την 
επωνυμία «ΜΟΝΑΔΑ ΦΡΟΝΤΙΔΑΣ ΗΛΙΚΙΩΜΕΝΩΝ Η 
ΜΕΓΑΛΟΧΑΡΗ ΤΗΝΟΥ» και κύρωση του οργανισμού 
αυτού. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Την υπ’ αριθμ. 14.350/12.9.2003 πράξη του Συμβολαι¬ 
ογράφου Τήνου Αναστασίου Σταματέλου Πλυτά, όπως 
αυτή τροποποιήθηκε με τις υπ’ αριθμ. 14.498/30.12.2003 
και 14.860/11.11.2004 πράξεις του ίδιου Συμβολαιογράφου, 
με την οποία το Ν.Π.Δ.Δ με την επωνυμία «Πανελλήνιο 
Ιερό Ιδρυμα Ευαγγελίστριας Τήνου» σύστησε κοινω¬ 
φελές ίδρυμα με την επωνυμία «ΜΟΝΑΔΑ ΦΡΟΝΤΙΔΑΣ 
ΗΛΙΚΙΩΜΕΝΩΝ Η ΜΕΓΑΛΟΧΑΡΗ ΤΗΝΟΥ» και με έδρα 
τη Χώρα της νήσου Τήνου. 

2. Τις διατάξεις της παρ. 2 του άρθρου 8 του ν. 2470/ 
1999. 

3. Τ ις διατάξεις των άρθρων: α) 95 και 98 του α.ν. 2039/ 
1939, β) 101 και 119 του Εισαγωγικού Νόμου του Αστικού 
Κώδικα και γ) 108 και 110 του Αστικού Κώδικα. 


4. Την από 8.3.2005 γνωμοδότηση του Συμβουλίου 
Εθνικών Κληροδοτημάτων. 

5. 6. Την υπ’ αριθμ. 37930/ΔΙΟΕ 1264/14.10.2005 (φεκ 
1432 Β') κοινή απόφαση του Πρωθυπουργού και του 
Υπουργού Οικονομίας και Οικονομικών, με την οποία 
καθορίσθηκαν αρμοδιότητες των Υφυπουργών Οικονο¬ 
μίας και Οικονομικών. 

7. Την υπ’ αριθμ. 27304/17.3.2004 κοινή απόφαση του 
Πρωθυπουργού και του Υπουργού Υγείας και Κοινω¬ 
νικής Αλληλεγγύης, με την οποία ανατέθηκαν αρμο¬ 
διότητες στους Υφυπουργούς Υγείας και Κοινωνικής 
Αλληλεγγύης (ΦΕΚ 517/17.3.2004 τ.Β'). 

Με πρόταση των Υφυπουργών Οικονομίας και Οικο¬ 
νομικών και Υγείας και Κοινωνικής Αλληλεγγύης, απο¬ 
φασίζουμε 

Αρθρο μόνο 

1. Εγκρίνουμε τη σύσταση του κοινωφελούς ιδρύματος 
με την επωνυμία: «ΜΟΝΑΔΑ ΦΡΟΝΤΙΔΑΣ ΗΛΙΚΙΩΜΕΝΩΝ 
Η ΜΕΓΑΛΟΧΑΡΗ ΤΗΝΟΥ», η οποία έγινε από το Ν.Π.Δ.Δ 
με την επωνυμία «Πανελλήνιο Ιερό Ιδρυμα Ευαγγελί¬ 
στριας Τήνου» με την υπ’ αριθμ. 14.350/12.9.2003 πράξη 
του Συμβολαιογράφου Τήνου Αναστασίου Σταματέ¬ 
λου Πλυτά όπως αυτή τροποποιήθηκε με τις υπ’ αριθμ. 
14.498/30.12.2003 και 14.860/11.11.2004 πράξεις του ίδιου 
Συμβολαιογράφου. 

Το ίδρυμα τούτο αποτελεί νομικό πρόσωπο ιδιωτικού 
δικαίου, υπάγεται στην εποπτεία και τον έλεγχο των 
Υπουργών Οικονομίας και Οικονομικών και Υγείας και 
Κοινωνικής Αλληλεγγύης και διέπεται από τις διατάξεις 
της ανωτέρω συστατικής του πράξης, του παρακάτω 
οργανισμού, του Α.Ν. 2039/1939 και των διαταγμάτων 
που εκδόθηκαν ή θα εκδοθούν σε εκτέλεση του νόμου 
τούτου. 

2. 3. Κυρώνουμε τον οργανισμό διοίκησης και διαχεί¬ 
ρισης του ιδρύματος τούτου, που αποτελείται από δέκα 
έξι (16) άρθρα και καταχωρίζεται παρακάτω: 

ΟΡΓΑΝΙΣΜΟΣ 

Διοίκησης και διαχείρισης του κοινωφελούς ιδρύματος 
με την επωνυμία «ΜΟΝΑΔΑ ΦΡΟΝΤΙΔΑΣ ΗΛΙΚΙΩΜΕΝΩΝ 
Η ΜΕΓΑΛΟΧΑΡΗ ΤΗΝΟΥ». 

Αρθρο 1 

Μορφή - Επωνυμία -Έδρα - Σφραγίδα 

1. Το κοινωφελές ίδρυμα με την επωνυμία «ΜΟΝΑΔΑ 

ΦΡΟΝΤΙΔΑΣ ΗΛΙΚΙΩΜΕΝΩΝ Η ΜΕΓΑΛΟΧΑΡΗ ΤΗΝΟΥ», 
που συστήθηκε από το Ν.Π.Δ.Δ. με την επωνυμία «Πα¬ 
νελλήνιο Ιερό Ίδρυμα Ευαγγελίστριας Τήνου» με την 
υπ’ αριθμ. 14.350/12.9.2003 πράξη του Συμβολαιογρά¬ 
φου Τήνου Αναστασίου Σταματέλου Πλυτά, όπως αυτή 
τροποποιήθηκε με τις υπ’ αριθμ. 14.498/30.12.2003 και 
14.860/11.11.2004 πράξεις του ίδιου Συμβολαιογράφου, 
αποτελεί νομικό πρόσωπο ιδιωτικού δικαίου και διέπεται 
από τις διατάξεις της ανωτέρω συστατικής πράξης, του 
παρόντος οργανισμού, του Α.Ν. 2039/1939 όπως κάθε 
φορά ισχύει ο νόμος αυτός και των διαταγμάτων που 
εκδόθηκαν ή θα εκδοθούν σε εκτέλεση του νόμου τού¬ 
του. 

2. Έδρα του ιδρύματος είναι η Χώρα της νήσου Τή¬ 
νου. 

3. Η σφραγίδα του ιδρύματος είναι στρογγυλή και 
αναγράφει κυκλικά εξωτερικά μεν την επωνυμία του 
Ιδρύματος, το έτος έγκρισης της σύστασής του και την 
έδρα του, εσωτερικά και παράλληλα προς τα ανωτέρω 
τις λέξεις «ΥΠΟ ΤΗΝ ΠΡΟΣΤΑΣΙΑ ΤΟΥ Π.Ι.Ι.Ε.Τ.» και στο 
κέντρο της φέρει χαραγμένη την εικόνα της Θεοτόκου, 
εικονιζόμενης ως Πλατυτέρα. 

Αρθρο 2 
Σκοπός 

1. Σκοπός του ιδρύματος είναι: 

Α) Η παροχή και εξασφάλιση, χωρίς επιχειρηματικό 
κέρδος, σε κατάλληλο και ειδικά εξοπλισμένο κτίριο 
(Μονάδα Διαβίωσης), όπως τούτο περιγράφεται στο 
άρθρο 3 παρ. 1β κατωτέρω, διαμονής, διατροφής, ιατρο¬ 
φαρμακευτικής και κάθε εν γένει περίθαλψης, πνευματι¬ 
κής και ψυχολογικής υποστήριξης και συμπαράστασης, 
ψυχαγωγίας, απασχόλησης, προστασίας, φροντίδας, 
στοργής, θαλπωρής, ανακούφισης και αγάπης, σε ηλι¬ 
κιωμένα άτομα, αμφοτέρων των φύλλων, που δεν πά¬ 
σχουν από μεταδοτικά νοσήματα ή από νοσήματα που 
απαιτούν ειδική νοσηλεία, από ανίατες ασθένειες και 
δεν είναι εξαρτημένα από τοξικές ή ναρκωτικές ουσίες, 
σε μεγάλο βαθμό αυτοεξυπηρετούμενα, στερούμενα 
οικείων (συζύγων, τέκνων κλπ.) ή εγκαταλειμμένα από 
τις οικογένειές τους, η σειρά επί αιτήσεων εισαγωγής 
των οποίων καθορίζεται ως εξής: 

α) Μέχρι το 80% της συνολικής δυναμικότητας της 
Μονάδας Διαβίωσης του Ιδρύματος σε κλίνες καλύπτε¬ 
ται από αποδεδειγμένα οικονομικά αδύνατα (άπορα), 
που κατοικούν μόνιμα και νόμιμα στην Ελλάδα, χωρίς 
να αποκλείονται ωστόσο και τα ηλικιωμένα οικονομικά 
αδύνατα (άπορα) άτομα, που προέρχονται από τους 
Έλληνες του απόδημου Ελληνισμού. 

β) Το εναπομένον 20% τουλάχιστον της συνολικής 
δυναμικότητας της Μονάδας Διαβίωσης σε κλίνες κα¬ 
λύπτεται από μη οικονομικά αδύνατα (άπορα) άτομα, 
έναντι ποσού τροφείων κατά μήνα, το ύψος των οποίων 
προσδιορίζεται προς αναλογική κάλυψη των εξόδων 
λειτουργίας του Ιδρύματος και μόνο, εκτός και εάν 
πρόκειται περί Δωρητών ή Ευεργετών του Ιδρύματος, 
οπότε επιτρέπεται η απαλλαγή αυτών με απόφαση του 
Διοικητικού Συμβουλίου από την υποχρέωση καταβολής 
τροφείων. 

Β) Η δωρεάν προσφορά διατροφής, διευκόλυνση απα¬ 
σχόλησης (χωρίς τούτο να συνιστά επιχειρηματική δρα¬ 
στηριότητα), ψυχαγωγίας, ψυχολογικής υποστήριξης και 
συμπαράστασης, θαλπωρής, ανακούφισης και αγάπης, 


ανάλογα την ηλικία, κατάσταση και περίπτωση σε ηλι¬ 
κιωμένα οικονομικά αδύνατα (άπορα) άτομα της νήσου 
Τήνου, που διαμένουν εκτός της Μονάδας Διαβίωσης 
του Ιδρύματος. 

2. Το Ίδρυμα λειτουργεί ως Μονάδα Φροντίδας Ηλικι¬ 
ωμένων, μη κερδοσκοπικού χαρακτήρα και εξασφαλίζει 
στους περιθαλπόμενους τα κατωτέρω: 

α) Υγιεινή διαμονή προσαρμοσμένη στις ανάγκες των 
περιθαλπομένων, καθώς και ασφαλή και άνετη διαβί¬ 
ωση. 

β) Υγιεινή και επαρκή διατροφή ανάλογη με την κατά¬ 
σταση της υγείας του κάθε περιθαλπομένου, με ελάχι¬ 
στο ημερήσιο όριο 1.600 θερμίδες τροφής με την σωστή 
ποιοτική σύνθεση. 

γ) Συνεχή φροντίδα για την ατομική καθαριότητα των 
περιθαλπομένων, καθώς και την καθαριότητα των χώ¬ 
ρων της Μονάδας. 

δ) Τακτική ιατρική παρακολούθηση, καθώς και έγκαιρη 
και κατάλληλη για κάθε περιθαλπόμενο ιατροφαρμα¬ 
κευτική βοήθεια και πρόσκαιρη νοσηλεία. 

ε) Η νοσηλεία θα περιορίζεται στην έγκαιρη διάγνωση 
της ασθένειας και τη μέριμνα για την έγκαιρη εισαγωγή 
στο ενδεδειγμένο νοσηλευτήριο. 

στ) Δυνατότητα αυτοεξυπηρέτησης και αυτοπροστα¬ 
σίας με τη λήψη των κατάλληλων μέτρων διευκόλυνσης 
των περιθαλπομένων(χειρολαβές, χειρολισθήρες, απλά 
και ειδικά μπαστούνια, περιπατητήρες κ.λπ.). 

ζ) Προσφορά και διευκόλυνση απασχόλησης, ψυχα¬ 
γωγία με διάφορες εκδηλώσεις, ψυχολογική βοήθεια, 
ανάλογα με την ηλικία, κατάσταση και περίπτωση του 
περιθαλπόμενου. 

η) Φυσικοθεραπεία με την εφαρμογή απλών φυσιοθε¬ 
ραπευτικών ή κινησιοθεραπευτικών μεθόδων ή μέριμνα 
για την περαιτέρω ειδική θεραπεία σε φυσικοθεραπευ- 
τήρια, με σκοπό τη βελτίωση των δυνατοτήτων αυτοε¬ 
ξυπηρέτησής τους, εφόσον αυτή κρίνεται επιστημονικούς 
εφικτή. 

θ) Δυνατότητα άσκησης των θρησκευτικών τους καθη¬ 
κόντων και συμμετοχή, εφόσον το επιτρέπει η κατάστα¬ 
σή τους, σε πολιτιστικές και καλλιτεχνικές εκδηλώσεις 
κ.λπ. 

ι) Τον οφειλόμενο στην ανθρώπινη αξία σεβασμό και 
ενδιαφέρον, ανεξαρτήτως της σωματικής ή πνευματικής 
κατάστασης του περιθαλπόμενου. 

ια) Το Ίδρυμα οφείλει να επιτρέπει στον-στην Κοινω¬ 
νική Σύμβουλο, που ορίζεται σε αυτό, σύμφωνα με τη 
διάταξη της παρ.4 του άρθρου 1 του ν. 2345/1995, την 
ελεύθερη πρόσβαση σε όλους τους χώρους του και να 
εξασφαλίζει σε αυτόν - αυτήν την ακώλυτη άσκηση των 
καθηκόντων επίβλεψης και συνεχούς παρακολούθησης 
των υπηρεσιών, που παρέχονται ως προς την ποσότητα 
και την επάρκεια αυτών. 

3. Την πραγματοποίηση των σκοπών του το Ίδρυμα 
φέρει σε πέρας μόνο του ή και συνεργάζεται οικονομικά 
και επιστημονικά με κρατικές υπηρεσίες, την τοπική 
αυτοδιοίκηση, με νομικά πρόσωπα δημοσίου και ιδιωτι¬ 
κού δικαίου και ιδιώτες (ειδικούς επιστήμονες, ειδικούς 
μέσων επικοινωνίας κλπ). 

4. Το Ίδρυμα ως Μονάδα Φροντίδας Ηλικιωμένων μη 
κερδοσκοπικού χαρακτήρα (Μ.Φ.Η.-Μ.Κ.), υπόκειται, ως 
προς την πιστή εφαρμογή των σχετικών κειμένων δια¬ 
τάξεων, στην εποπτεία της κατά τόπον αρμόδιας Ν.Α. 
Κυκλάδων. 

Άρθρο 3 

Περιουσία - Πόροι 

1. Περιουσία του ιδρύματος αποτελούν: 

α ) Αναπαλλοτρίωτη κατάθεση ποσού εξήντα χιλιά¬ 
δων (60.000) ευρώ, που θα του καταβληθεί υπό του 
Πανελληνίου Ιερού Ιδρύματος Ευαγγελίστριας Τήνου, σε 
κατάστημα αναγνωρισμένης Τράπεζας στην Τήνο. 

β) Το δικαίωμα της χωρίς αντάλλαγμα ισόβιας απο¬ 
κλειστικής χρήσης του τριώροφου κτιρίου, συνολικής 
επιφάνειας ορόφων 1.157,88 μέτρων τετραγωνικών, που 
βρίσκεται στη Χώρα της Τήνου και επί της Λεωφόρου 
Ευαγγελίστριας αρ. 48, το οποίο είναι γνωστό ως «Στέγη 
Ευγηρίας του Π.Ι.Ι.ΕΤ.», με την υποχρέωση αποκατάστα¬ 
σης από το Ίδρυμα των φθορών και ζημιών καθώς και 
του εξοπλισμού του, έστω κί αν οφείλονται στη συνήθη 
χρήση ή προέρχονται από ανωτέρα βία, προκειμένου 
να εκπληρώνει κατά τον καλύτερο δυνατό τρόπο τον 
ανωτέρω σκοπό για τον οποίο του παραχωρείται. 

γ) Η πόσης φύσεως κινητή και ακίνητη περιουσία, 
που υφίσταται στο όνομα της «Στέγης Ευγηρίας του 
Π.Ι.Ι.ΕΤ», σε αντικατάσταση της οποίας και του σκοπού 
αυτής συστήνεται το παρόν Ίδρυμα και αποκτήθηκε 
από αυτήν είτε με συμβολαιογραφικά έγγραφα είτε 
με οποιοδήποτε άλλο νόμιμο τρόπο μεταβίβασης της 
κυριότητας, νομής και κατοχής της, πράξεις που ανα¬ 
γνωρίζονται ως έγκυρες, ισχυρές και απρόσβλητες, συ- 
νιστάμενη από τα κατωτέρω περιουσιακά στοιχεία, που 
εν πάση περιπτώσει του αφιερώνονται προς ευόδωση 
του σκοπού του, ήτοι: 

1) Το υπό στοιχεία 7 διαμέρισμα του Β' υπέρ το ισόγειο 
ορόφου της πολυκατοικίας που βρίσκεται στην Αθήνα 
και επί της οδού Τιμοθέου 33, επιφάνειας 44,20 τ.μ. 
μετά της εξ αδιαιρέτου αναλογίας του στο οικόπεδο 
της των 77/000. 

2) Το υπό στοιχεία Γ-2 διαμέρισμα του Γ' υπέρ το 
ισόγειο ορόφου της πολυκατοικίας που βρίσκεται στην 
Αθήνα και επί της οδού Δάμωνος αρ. 1-3, επιφάνειας 49 
τ.μ μετά της εξ αδιαιρέτου αναλογίας του στο οικόπεδο 
της των 45/000. 

3) Διάφορα αγροτικά ακίνητα κείμενα στην κτηματική 
περιφέρεια του Δ. Εξωμβούργου Τήνου, συγκεκριμένα 
δε: (α) στη θέση Χασκιά αγροτεμάχιο 2.423 τ.μ. μετά 
κτίσματος (σταύλου) 29 τ.μ, (β) στη θέση Ψαροσυκιά 
αγροτεμάχιο 7.545 τ.μ μετά κτίσματος (σταύλου) 18 τ.μ. 
και έτερο αγροτεμάχιο 398 τ.μ, και (γ) στη θέση Πα- 
παηλιά, αγροτεμάχια επιφάνειας 1.661,20 και 684,50 τ.μ. 
αντίστοιχα. 

4) 5) Το ποσό των εξήντα χιλιάδων τριακοσίων είκοσι 
& 0,08 (60.320,0) ευρώ, με ημερομηνία 11 Νοεμβρίου 2004 
κατατεθειμένο στον υπ'αριθμ. 81749485 λογαριασμό τα¬ 
μιευτηρίου της Εμπορικής Τράπεζας της Ελλάδος και 
στον υπ'αριθμ. 476/340011-51 λογαριασμό ταμιευτηρί¬ 
ου της Εθνικής Τράπεζα της Ελλάδος (Καταστήματα 
Τήνου). 

6) Όλα τα δικαιώματα και τις υποχρεώσεις, που απορ¬ 
ρέουν από τους υπ’ αριθμ 81749485 λογαριασμό ταμι¬ 
ευτηρίου της Εμπορικής Τράπεζας της Ελλάδος (Κατά¬ 
στημα Τήνου) με το ποσό των πενήντα χιλιάδων εκατόν 
πενήντα εννέα & 0,64 (50.159,64) ευρώ, που υπάρχει ως 
υπόλοιπο με ημερομηνία 11 Νοεμβρίου 2004 και στον 
υπ'αριθμ. 476/340011-51 λογαριασμό ταμιευτηρίου της 
Εθνικής Τράπεζας της Ελλάδος (Κατάστημα Τήνου) με 
το ποσό των δέκα χιλιάδων εκατόν εξήντα ενός & 0,16 


(10.161,16) ευρώ, που υπάρχει ως υπόλοιπο με ημερομηνία 
11.11.2004. 

δ) Η πάσης φύσεως κινητή και ακίνητη περιουσία, 
που υφίσταται στο όνομα του Π.Ι.Ι.ΕΤ., πλην όμως, στις 
σχετικές πράξεις εν ζωή ή αιτία θανάτου (δωρεές, κλη¬ 
ροδοσίες, κληρονομιές κλπ) περιέχεται ο όρος (τρόπος) 
ότι οι πάσης φύσεως πρόσοδοι των με αυτές καταλει- 
πομένων περιουσιών να διατίθενται για τον σκοπό της 
«Στέγης Ευγηρίας Π.Ι.Ι.ΕΤ», που έχει ως εξής: 

1) Μία πεπαλαιωμένη οικία, κειμένη στο ισόγειο διόρο- 
φης οικοδομής στο Μοσχάτο Αττικής και επί της οδού 
Φλέμιγκ αρ. 61, επιφάνειας 80 τ.μ. περίπου μετά της εξ 
αδιαιρέτου αναλογίας επί του οικοπέδου 50/00 και 

2) Το υπό στοιχεία Ε-1 διαμέρισμα του Ε' υπέρ το 
ισόγειο ορόφου της πολυώροφης οικοδομής που κείται 
στην Αθήνα και επί της οδού Πρωτέως αρ. 28, επιφάνει¬ 
ας 24 τ.μ και βεραντών 11 τ.μ. μετά της εξ αδιαιρέτου 
αναλογίας επί του οικοπέδου 34/000, 

3) Η πάσης φύσεως κινητή περιουσία, που υφίσταται 
στο όνομα του ΠΙΙΕΤ (Ιδρυτή) που χρησιμοποιείται από 
τη ΜΟ.Φ.Η., όπως λεπτομερώς περιγράφεται στην με 
αριθμό 14.860/11.11.2004 πράξη του Συμβολαιογράφου 
Τήνου Αναστασίου Σταματέλου Πλυτά. 

2. Πόροι του ιδρύματος είναι: 

α) Η μέχρι της διαλύσεως του Ιδρύματος ετήσια επι¬ 
χορήγησή του υπό του Πανελληνίου Ιερού Ιδρύματος 
Ευαγγελίστριας Τήνου με το ποσό των εκατόν εβδο¬ 
μήντα εξι χιλιάδων (176.000) ευρώ, το οποίο θα ανα¬ 
προσαρμόζεται με απόφαση της Διοικούσας Επιτροπής 
του Π.Ι.Ι.ΕΤ., ανάλογα με τις ανάγκες του Ιδρύματος και 
τις οικονομικές δυνατότητες του Ιδρυτή (Π.Ι.Ι.ΕΤ). Η κα¬ 
ταβολή του ανωτέρω ποσού στο Ίδρυμα θα γίνεται σε 
δύο ισόποσες δόσεις, απέχουσες μεταξύ τους χρονικό 
διάστημα τουλάχιστον πέντε (5) μηνών, αρχής γενομέ- 
νης αμέσως μετά τη δημοσίευση του παρόντος στην 
Εφημερίδα της Κυβερνήσεως. 

β) Οι χρηματικές παροχές ή επιχορηγήσεις, καθώς και 
οι κληρονομιές, κληροδοσίες και δωρεές, οποιουδήποτε 
νομικού ή φυσικού προσώπου προς αυτό. 

γ) Οι επιχορηγήσεις από Εθνικά, Δημοτικά και της 
Ευρωπαϊκής Ένωσης ειδικά Προγράμματα αντίστοιχα, 
οι επιχορηγήσεις εκ μέρους της Νομαρχιακής Αυτο¬ 
διοίκησης, οργανισμών και άλλων νομικών προσώπων 
δημοσίου ή ιδιωτικού δικαίου, επιχορηγήσεις εκ μέρους 
φυσικών προσώπων και κάθε άλλη νόμιμη χορηγία. 

δ) Οι τόκοι από καταθέσεις σε Τράπεζες ή άλλους 
πιστωτικούς οργανισμούς, μερίσματα από μετοχές ή 
αμοιβαία κεφάλαια. 

ε) Τα εισοδήματα από την με οποιοδήποτε τρόπο 
διαχείριση και εκμετάλλευση των πάσης φύσεως περι¬ 
ουσιακών του στοιχείων . 

στ) Οι προαιρετικές εισφορές σε είδος ή σε χρήμα, 
φίλων του Ιδρύματος. 

ζ) Οι πρόσοδοι από τα προσδιορισμένα ποσά τρο¬ 
φείων κατά μήνα, στις περιπτώσεις που η καταβολή 
αυτών προβλέπεται είτε από τους περιθαλπόμενους ή 
τους οικείους τους είτε από ασφαλιστικά ταμεία, από 
λαχειοφόρες αγορές και από διάφορες υπέρ του Ιδρύ¬ 
ματος φιλανθρωπικές εκδηλώσεις. 

3. Οι ανωτέρω πόροι διατίθενται, με απόφαση του Δι¬ 
οικητικού Συμβουλίου του Ιδρύματος, για τους σκοπούς 
και την καλή λειτουργία του. 

Άρθρο 4 
Διοίκηση 

1. Το ίδρυμα διοικείται από επταμελές Διοικητικό Συμ¬ 
βούλιο που αποτελείται από: 

α-στ)Έξι (6) μέλη, που ορίζονται με απόφαση της Δι- 
οικούσας Επιτροπής του Πανελληνίου Ιερού Ιδρύματος 
Ευαγγελίστριας Τήνου, από τα οποία το ένα (1) τουλά¬ 
χιστον να είναι και μέλος της Διοικούσας Επιτροπής 
του Π.Ι.Ι.Ε.Τ. 

ζ) Τον εκάστοτε Προϊστάμενο της Διεύθυνσης Κοινω¬ 
νικής Πρόνοιας της Ν.Α. Κυκλάδων ή τον νόμιμο ανα¬ 
πληρωτή του ή τον εκάστοτε υπεύθυνο του Γραφείου 
Πρόνοιας του Επαρχείου Τήνου ή τον νόμιμο αναπλη¬ 
ρωτή του. 

2. Όλα τα μέλη του Διοικητικού Συμβουλίου, που πρέ¬ 
πει να είναι Χριστιανοί Ορθόδοξοι, διορίζονται, κατόπιν 
αποφάσεως της Διοικούσας Επιτροπής του Πανελληνίου 
Ιερού Ιδρύματος Ευαγγελίστριας Τήνου, με τριετή θη¬ 
τεία, που αρχίζει την Ιην Μαρτίου του έτους διορισμού 
τους και λήγει με την παρέλευση της τελευταίας ημέρας 
του Φεβρουάριου του τελευταίου έτους της ως άνω 
τριετούς θητείας τους, δυνάμενα να επαναδιοριστούν, 
υπό την προϋπόθεση να μην έχουν χρηματίσει ως μέλη 
του Διοικητικού Συμβουλίου επί δύο (2) συνεχόμενες 
(πλήρεις) θητείες. Με την ίδια απόφαση του διορισμού 
τους ως μελών του Διοικητικού Συμβουλίου καλούνται 
αυτά να συγκροτηθούν σε σώμα. 

3. Το κατά τη δημοσίευση του παρόντος υπηρετούν 
Αδελφάτο της Στέγης Ευγηρίας του Π.Ι.Ι.Ε.Τ. εξακολου¬ 
θεί να ασκεί κανονικά και με την αυτή σύνθεση τα 
καθήκοντά του, θεωρούμενο ως το πρώτο Διοικητικό 
Συμβούλιο του Ιδρύματος, της θητείας του ληγούσης 
στις 28 Φεβρουάριου του έτους 2006. Σε περίπτωση πα¬ 
ραίτησης, έκπτωσης, ανικανότητας, θανάτου ή αντικα¬ 
τάστασης για οποιοδήποτε λόγο, κάποιου από τα μέλη 
του πρώτου Διοικητικού Συμβουλίου κατά τη διάρκεια 
της ως άνω θητείας του, η κενή θέση συμπληρώνεται, 
σύμφωνα με τα οριζόμενα στη παρ. 5 του παρόντος 
άρθρου. 

4. Τα μέλη του Διοικητικού Συμβουλίου ορίζουν με 
πράξη τους, έπειτα από ψηφοφορία, τον Πρόεδρο, τον 
Αντιπρόεδρο, το Γραμματέα και τον Ταμία. 

5. Σε περίπτωση αποποίησης, παραίτησης, έκπτωσης, 
ανικανότητας, θανάτου ή αντικατάστασης για οποιο- 
δήποτε λόγο, κάποιου από τα μέλη του Διοικητικού 
Συμβουλίου, η κενή θέση συμπληρώνεται, χωρίς καθυ¬ 
στέρηση, με απόφαση της Διοικούσας Επιτροπής του 
Πανελληνίου Ιερού Ιδρύματος Ευαγγελίστριας Τήνου, 
σύμφωνα με τις διατάξεις του παρόντος άρθρου και 
του άρθρου 99 του α.ν. 2039/1939. 

Ειδικότερα, το μέλος της Διοικούσας Επιτροπής του 
Π.Ι.Ι.ΕΤ, που μετέχει στο εκάστοτε Διοικητικό Συμβού¬ 
λιο του Ιδρύματος υπό την προεκτεθείσα ιδιότητά του, 
σε περίπτωση απώλειας για οποιοδήποτε λόγο αυτής, 
αντικαθίσταται με απόφαση της Διοικούσας Επιτροπής 
του Π.Ι.Ι.Ε.Τ από άλλο μέλος της για το υπολειπόμενο 
διάστημα της θητείας του Διοικητικού Συμβουλίου, στο 
οποίο (Συμβούλιο) το ως άνω μέλος καλείται να συμ- 
μετάσχει. 

6. Το Διοικητικό Συμβούλιο συνεδριάζει τακτικά κάθε 
μήνα τουλάχιστον και εκτάκτως όποτε το ζητήσει ο 
Πρόεδρος ή τέσσερα (4) από τα μέλη του, με γραπτή 
αίτησή τους προς τον Πρόεδρο, πάντοτε όμως έπειτα 


από πρόσκληση του Προέδρου, που γνωστοποιείται από 
το γραμματέα στα μέλη του Διοικητικού Συμβουλίου 
τρεις (3) τουλάχιστον ημέρες πριν από τη συνεδρίαση, 
μπορεί δε να γίνει και με τηλεγράφημα ή τηλεομοι¬ 
οτυπία. Στις συνεδριάσεις του Διοικητικού Συμβουλί¬ 
ου παρίσταται, χωρίς δικαίωμα ψήφου, ο Διοικητικός 
Υπεύθυνος (Διευθυντής) του Ιδρύματος, υποβάλλοντας 
στο Συμβούλιο εισήγηση για τα θέματα της ημερήσιας 
διάταξης, όποτε κρίνει σκόπιμο ή του έχει ανατεθεί η 
υποβολή εισήγησης από τον Πρόεδρο. 

7. Το Διοικητικό Συμβούλιο βρίσκεται σε απαρτία όταν 
τα παρόντα μέλη είναι περισσότερα από τα απάντα. 
Μεταξύ των παρόντων πρέπει, υποχρεωτικά, να είναι 
και ο Πρόεδρος ή ο νόμιμος αναπληρωτής του. 

8. Οι αποφάσεις του Διοικητικού Συμβουλίου λαμβά- 
νονται κατά πλειοψηφία των παρόντων μελών και σε 
περίπτωση ισοψηφίας η γνώμη με την οποία συντάσσε- 
ται ο Πρόεδρος ή ο νόμιμος αναπληρωτής του. 

9. Σε περίπτωση που κάποιο μέλος του Διοικητικού 
Συμβουλίου απουσιάζει αδικαιολόγητα από τρεις (3) συ¬ 
νεχείς συνεδριάσεις, θεωρείται ότι έχει παραιτηθεί και 
η κενή θέση αυτού συμπληρώνεται κατά τα οριζόμενα 
στην παρ. 2 και 4 του παρόντος άρθρου. 

10. Σε κάθε συνεδρίαση του Διοικητικού Συμβουλίου 
τηρούνται πρακτικά, στα οποία καταχωρούνται όλες 
οι αποφάσεις που λαμβάνονται απ' αυτό, καθώς και η 
γνώμη των μελών που τυχόν διαφωνούν. Τα πρακτικά 
υπογράφονται υποχρεωτικά από τα μέλη του Διοικη¬ 
τικού Συμβουλίου που παρίστανται στη συνεδρίαση. 
Χρέη γραμματέα εκτελεί υπάλληλος του Ιδρύματος, 
που ορίζεται από το Διοικητικό Συμβούλιο. 

11. Τα μέλη του Διοικητικού Συμβουλίου προσφέρουν 
τις υπηρεσίες τους χωρίς αμοιβή. Δικαιούνται, όμως, 
οδοιπορικών ή άλλων εξόδων που δαπάνησαν για την 
εκτέλεση υπηρεσίας του ιδρύματος, εφόσον έγιναν έπει¬ 
τα από ειδική εντολή του Διοικητικού Συμβουλίου και 
αποδεικνύεται ότι πραγματοποιήθηκαν νόμιμα. 

Αρθρο 5 

Αρμοδιότητες Διοικητικού Συμβουλίου 

1. Το Διοικητικό Συμβούλιο διοικεί και διαχειρίζεται 
την περιουσία του ιδρύματος και, γενικώς, αποφασίζει 
για κάθε θέμα που αφορά τη διοίκηση και τη λειτουρ¬ 
γία του, τη διάθεση των πόρων αυτού, καθώς και για 
κάθε ενέργεια που σχετίζεται με την εκπλήρωση του 
σκοπού του, πάντοτε όμως σύμφωνα με τις διατάξεις 
της συστατικής πράξης, του παρόντος οργανισμού του 
Α.Ν. 2039/1939 και των διαταγμάτων που εκδόθηκαν ή 
θα εκδοθούν σε εκτέλεση του νόμου τούτου, καθώς και 
των λοιπών σχετικών νόμων και διαταγμάτων. 

2. Το Διοικητικό Συμβούλιο ειδικότερα: 

α) Καταρτίζει, ψηφίζει και υποβάλλει κάθε χρόνο για 
έγκριση, στην αρμόδια από το νόμο Αρχή, τον προϋπο¬ 
λογισμό και απολογισμό του ιδρύματος, σύμφωνα με 
τις διατάξεις των άρθρων 101 και 102 του Α.Ν. 2039/1939 
και του από 20.12.1939 βασιλικού διατάγματος (ΦΕΚ 552, 
τ.Α'). Μαζί με τον απολογισμό, καταρτίζει, ψηφίζει και 
υποβάλλει και το γενικό ισολογισμό του ενεργητικού 
και του παθητικού του ιδρύματος. 

β) Αποφασίζει την πρόσληψη του αναγκαίου προσω¬ 
πικού του Ιδρύματος, σύμφωνα με το άρθρο 13 της ΥΑ 
Π4β/οικ.4690/30.8.1996 Υγείας Πρόνοιας και Κοινωνικών 
Ασφαλίσεων (ΦΕΚ Β' 833), όπως κάθε φορά ισχύει, με 

την προϋπόθεση όμως, ότι υπάρχει αντίστοιχη πίστω¬ 
ση στον εγκεκριμένο προϋπολογισμό του. Προσδιορί¬ 
ζει τα δικαιώματα, τις υποχρεώσεις και τα ειδικότερα 
καθήκοντα του ανωτέρω προσωπικού, καθώς και την 
αμοιβή του, σύμφωνα με τους όρους των συλλογικών 
συμβάσεων εργασίας και τις διατάξεις γενικότερα, της 
εργατικής νομοθεσίας, παρακολουθεί την εργασία του 
και επιβάλλει, μετά από εισήγηση του Διοικητικού Υπεύ¬ 
θυνου (Διευθυντή) τις υπό του Κανονισμού Εσωτερικής 
Υπηρεσίας και Λειτουργίας του Ιδρύματος προβλεπό- 
μενες κυρώσεις. 

γ) Αποφασίζει για κάθε θέμα που αφορά στην οργά¬ 
νωση, διοίκηση, λειτουργία, διαχείριση και αξιοποίηση 
εν γένει των περιουσιακών στοιχείων και διάθεση των 
πόρων του Ιδρύματος, καθώς και για κάθε ενέργεια που 
σχετίζεται με την εκπλήρωση των σκοπών αυτού. 

δ) Αποφασίζει για την αποδοχή ή αποποίηση κληρο¬ 
νομιών, κληροδοσιών και δωρεών, καθώς και για την 
ανακήρυξη ευεργετών και δωρητών του ιδρύματος. 

ε) Αποφασίζει για την εισαγωγή ή μη των προς πε¬ 
ρίθαλψη ενδιαφερομένων, σύμφωνα με τις διατάξεις 
του παρόντος και του άρθρου 12 παρ.2 εδ. γ της ΥΑ 
Π4β/οικ.4690/30.8.1996 Υγείας Πρόνοιας και Κοινωνικών 
Ασφαλίσεων(ΦΕΚ Β' 833), όπως κάθε φορά ισχύουν, κα¬ 
θορίζοντας και περαιτέρω όρους εισαγωγής και δια¬ 
μονής τους στη Μονάδα Διαβίωσης. Επίσης, συλλέγει 
στοιχεία και προσωπικά δεδομένα των ως άνω ενδιαφε¬ 
ρομένων για εξακρίβωση της εν γένει κατάστασής τους 
(υγείας, οικονομικής, οικογενειακής, κοινωνικής κλπ). 

στ) Αποφασίζει περί του τρόπου διενεργείας των 
διαφόρων προμηθειών του Ιδρύματος, σύμφωνα όμως 
με τις διατάξεις του Α.Ν. 2039/1939, όπως ισχύει και 
των εις εκτέλεση αυτού εκδοθέντων Διαταγμάτων και 
Υπουργικών Αποφάσεων καθώς επίσης σύμφωνα με τις 
διατάξεις της κείμενης νομοθεσίας που εφαρμόζονται 
και σε αυτό. 

ζ) Καθορίζει, κατόπιν εισηγήσεως του Διοικητικού 
Υπεύθυνου (Διευθυντή), τον τρόπο λειτουργίας και διε¬ 
ξαγωγής της λογιστικής και ταμειακής υπηρεσίας του 
Ιδρύματος, σύμφωνα με την κείμενη νομοθεσία. 

η) Καταρτίζει Κανονισμό Εσωτερικής Υπηρεσίας και 
Λειτουργίας του Ιδρύματος. 

3. Το Διοικητικό Συμβούλιο δύναταί: 
α) Να καταρτίζει επιτροπές, από μέλη ή και μη μέλη 
του, στις οποίες αναθέτει την ειδική μέριμνα, για ορι¬ 
σμένη πράξη ή έργο. 

β) Να καθορίζει με αποφάσεις του την λειτουργία, τις 
αρμοδιότητες και τα προσόντα των μελών των επιτρο¬ 
πών αντίστοιχα και των άλλων οργάνων. 

γ) Να προσλαμβάνει ως έκτακτους συνεργάτες δια¬ 
φόρους επιστήμονες (ιατρούς, κοινωνικούς λειτουργούς, 
ψυχολόγους, ψυχιάτρους, φυσιοθεραπευτές κλπ. ), για 
την εκτέλεση ορισμένου έργου και να ορίζει την αμοιβή 
τους. 

Αρθρο 6 

Αρμοδιότητες Προέδρου 

1. Ο Πρόεδρος του Διοικητικού Συμβουλίου του ιδρύ¬ 
ματος: 

α) Εκπροσωπεί τούτο στα Δικαστήρια, στις Αρχές, κα¬ 
θώς και στις σχέσεις του με κάθε τρίτο, αυτοπροσώπως 
ή με πρόσωπο που ορίζεται από αυτόν και εγκρίνεται 
με απόφαση του Διοικητικού Συμβουλίου, 
β) Συγκαλεί το Διοικητικό Συμβούλιο σε τακτικές και 


έκτακτες συνεδριάσεις, κηρύσσει την έναρξη και λήξη 
αυτών και διευθύνει τις συζητήσεις .Οι προσκλήσεις 
προς συνεδρίαση αποστέλλονται στα μέλη του Διοι¬ 
κητικού Συμβουλίου τουλάχιστον τρεις (3) ημέρες πριν 
από τη συνεδρίαση. 

γ) Καταρτίζει βοηθούμενος από τον Γραμματέα και 
τον Διοικητικό Υπεύθυνο (Διευθυντή) του Ιδρύματος την 
ημερήσια διάταξη των θεμάτων που θα συζητηθούν, την 
οποία και υπογράφει. Θέμα που δεν περιλαμβάνεται σε 
αυτήν, δεν συζητείται, εκτός αν πρόκειται για επείγουσα 
υπόθεση και συμφωνήσει γί αυτό η πλειοψηφία των 
παρόντων μελών του Διοικητικού Συμβουλίου. 

δ) Εισηγείται στο Διοικητικό Συμβούλιο τα θέματα 
της συζήτησης. Μπορεί όμως, όποτε κρίνει σκόπιμο, 
να αναθέσει την εισήγηση διαφόρων θεμάτων σε άλλο 
μέλος του Διοικητικού Συμβουλίου ή στον Διοικητικό 
Υπεύθυνο (Διευθυντή) του Ιδρύματος. 

ε) Αλληλογραφεί με τις Αρχές και υπογράφει όλα τα 
έγγραφα του ιδρύματος προς τρίτους. 

στ) Εκδίδει τα εντάλματα πληρωμής για κάθε δαπάνη 
που προβλέπεται στον εγκεκριμένο προϋπολογισμό. 

ζ) Ασκεί εποπτεία και έλεγχο στο προσωπικό του 
ιδρύματος, εκτελεί τις αποφάσεις του Διοικητικού Συμ¬ 
βουλίου και ενεργεί σύμφωνα με τις ειδικές εξουσιοδο¬ 
τήσεις και εντολές αυτού. 

2. Ο Πρόεδρος μπορεί, εφόσον κρίνεται αιτιολογημένα 
απαραίτητο από το Διοικητικό Συμβούλιο (λόγω ειδι¬ 
κών συνθηκών) να αναθέσει στον Διοικητικό Υπεύθυνο 
(Διευθυντή) του Ιδρύματος την εκτέλεση μέρους των 
ανωτέρω καθηκόντων του. 

3. Τον Πρόεδρο, όταν απουσιάζει ή κωλύεται, αναπλη¬ 
ρώνει ο Αντιπρόεδρος και σε περίπτωση απουσίας ή 
κωλύματος τούτου, άλλο μέλος του Διοικητικού Συμ¬ 
βουλίου που ορίζεται με απόφαση αυτού. 

Άρθρο 7 

Αρμοδιότητες Γραμματέα 

1. Ο Γραμματέας του ιδρύματος: 

α) Συνυπογράφει με τον Πρόεδρο κάθε έγγραφο του 
ιδρύματος προς τρίτους. 

β) Φροντίζει για τη σύνταξη των πρακτικών του Διοι¬ 
κητικού Συμβουλίου, 
γ) Διεκπεραιώνει την αλληλογραφία, 
δ) Φυλάττει τα έγγραφα, τα βιβλία (εκτός από τα 
διαχειριστικά) και τη σφραγίδα του ιδρύματος και ευ- 
θύνεται για την καταστροφή ή την απώλεια τούτων. 

ε) Μεριμνά για την εκτέλεση αποφάσεων του Διοικη¬ 
τικού Συμβουλίου. 

στ) Υποβάλλει στο Διοικητικό Συμβούλιο στην αρχή 
κάθε χρόνου έκθεση για τα πεπραγμένα του Ιδρύμα¬ 
τος. 

2. Ο Γ ραμματέας μπορεί, εφόσον κρίνεται αιτιολογη¬ 
μένα απαραίτητο από το Διοικητικό Συμβούλιο (λόγω 
ειδικών συνθηκών) να αναθέσει στον Διοικητικό Υπεύ¬ 
θυνο (Διευθυντή) του Ιδρύματος την εκτέλεση μέρους 
των ανωτέρω καθηκόντων του. 

3. Τον Γ ραμματέα, όταν απουσιάζει ή κωλύεται, ανα¬ 
πληρώνει άλλο μέλος του Διοικητικού Συμβουλίου που 
ορίζεται με απόφαση αυτού. 

Αρθρο 8 

Αρμοδιότητες Ταμία 
1. Ο Ταμίας του ιδρύματος: 

α) Εισπράττει όλα τα έσοδα τούτου, εκδίδοντας και 

υπογράφοντας σχετικές αριθμημένες διπλότυπες απο¬ 
δείξεις. 

β) Καταθέτει τα έσοδα του ιδρύματος, σε ένα από τα 
πιστωτικά ιδρύματα που ορίζονται στο άρθρο 73 του 
Α.Ν. 2039/1939, έχοντας την ευχέρεια να παρακρατεί 
από αυτά ένα μικρό ποσό που είναι αναγκαίο για την 
πληρωμή έκτακτων και επειγουσών δαπανών του ιδρύ¬ 
ματος, το ύψος του οποίου καθορίζεται με απόφαση του 
Διοικητικού Συμβουλίου στην αρχή κάθε έτους. 

γ) Εκτελεί κάθε πληρωμή, ύστερα από έγγραφη εντο¬ 
λή του Προέδρου ή του νόμιμου αναπληρωτή του. 

δ) Τηρεί και φυλάττει τα διαχειριστικά βιβλία και στοι¬ 
χεία του ιδρύματος. 

ε) Φροντίζει για την έγκαιρη κατάρτιση και υποβολή 
στο Διοικητικό Συμβούλιο των σχεδίων προϋπολογι¬ 
σμού, απολογισμού και ισολογισμού του ιδρύματος. 

στ) Εισηγείται με τον Πρόεδρο στο Διοικητικό Συμ¬ 
βούλιο τα διάφορα οικονομικά θέματα, προκειμένου να 
ληφθεί σχετική απόφαση και εποπτεύει την οικονομική 
διαχείριση του Ιδρύματος. 

2. Τον Ταμία, όταν απουσιάζει ή κωλύεται, αναπληρώ¬ 
νει άλλο μέλος του Διοικητικού Συμβουλίου, που ορίζε¬ 
ται με απόφαση αυτού. Με απόφαση του Διοικητικού 

Συμβουλίου μέρος των ανωτέρω καθηκόντων του 
Ταμία μπορούν να ανατεθούν εκτός από το Διοικητικό 
Υπεύθυνο (Διευθυντή) και σε τρίτο πρόσωπο, υπάλληλο 
του Ιδρύματος. 

Άρθρο 9 

Κανονισμός Εσωτερικής Υπηρεσίας 
και Λειτουργίας του Ιδρύματος 

Με τον Κανονισμό Εσωτερικής Υπηρεσίας και Λει¬ 
τουργίας του Ιδρύματος προσδιορίζονται ενδεικτικά 
τα εξής: 

1) Οι αρμοδιότητες και η λειτουργία των κατ’ ιδίαν 
υπηρεσιών και γραφείων του. 

2) Οι αρμοδιότητες, τα γενικότερα και ειδικότερα κα¬ 
θήκοντα του προσωπικού του Ιδρύματος (Διοικητικού 
Υπεύθυνου, Διοικητικού, Ιατρικού, Νοσηλευτικού, Βοη¬ 
θητικού και Ειδικού). 

3) Ο τρόπος εισόδου των περιθαλπομένων καθώς και 
ζητήματα αναφορικά με την ομοιόμορφη αντιμετώπιση 
και διαβίωση αυτών στο Ίδρυμα. 

4) Οι πειθαρχικές κυρώσεις και ο τρόπος επιβολής 
τους στους παραβάτες υπαλλήλους και στο εν γένει 
προσωπικό που υπηρετεί στο Ίδρυμα. 

5) Η συλλογή δεδομένων και στοιχείων προσωπικού 
χαρακτήρα των περιθαλπομένων και ο τρόπος τήρησης 
αυτών. 

6) Η εν γένει ιατροφαρμακευτική περίθαλψη των πε- 
ριθαλπομένων. 

Άρθρο 10 

Οικονομική Διαχείριση 

1. Η οικονομική διαχείριση του ιδρύματος περιλαμβάνει 
ετήσια περίοδο, η οποία αρχίζει την 1η Ιανουάριου και 
λήγει την 31η Δεκεμβρίου του ίδιου έτους. Κατ’ εξαίρεση, 
η πρώτη διαχειριστική περίοδος αρχίζει από την ημέρα 
δημοσίευσης στην Εφημερίδα της Κυβέρνησης του σχε¬ 
τικού Προεδρικού Διατάγματος έγκρισης της σύστασης 
του ιδρύματος, η οποία μπορεί να παραταθεί μέχρι την 
31η Δεκεμβρίου του επόμενου ημερολογιακού έτους, με 
απόφαση του Διοικητικού Συμβουλίου που λαμβάνεται 
στην πρώτη συνεδρίασή του. 


2. Η οικονομική διαχείριση γίνεται με βάση προϋπολο¬ 
γισμό και απολογισμό εσόδων και εξόδων, που καταρ¬ 
τίζονται σύμφωνα με τις διατάξεις των άρθρων 101 και 
102 του Α.Ν. 2039/1939 και του από 20.12.1939 σχετικού 
βασιλικού διατάγματος (ΦΕΚ 552, τ.Α'). 

Άρθρο 11 

Βιβλία και στοιχεία 

1. Το ίδρυμα τηρεί υποχρεωτικά τα ακόλουθα βιβλία 
και στοιχεία: 

α) Βιβλίο πρωτοκόλλου αλληλογραφίας. 

β) Βιβλίο πρακτικών συνεδριάσεων του Διοικητικού 
Συμβουλίου. 

γ) Βιβλίο λογιστικής παρακολούθησης, στο οποίο 
καταχωρούνται με χρονολογική σειρά και με λογιστι¬ 
κή τάξη, όλα τα έσοδα και έξοδα του ιδρύματος που 
πραγματοποιούνται στη διάρκεια της χρήσης. 

δ) Βιβλίο - μητρώο χορήγησης οικονομικών ενισχύ¬ 
σεων 

ε) Στελέχη αριθμημένων διπλοτύπων αποδείξεων εί¬ 
σπραξης και ενταλμάτων πληρωμής, θεωρημένα από 
τον Πρόεδρο και τον Ταμία. 

2. Επίσης, τηρεί υποχρεωτικά, σύμφωνα με το άρθρο 
12 της ΥΑ Αριθ. Π4β/οικ.4690/30.8.1996 Υγείας Πρόνοιας 
και Κοινωνικών Ασφαλίσεων (ΦΕΚ Β' 833), τα ακόλουθα 
βιβλία και στοιχεία: 

α) Ημερολόγιο εισερχομένων και εξερχόμενων περι- 
θαλπομένων και μεταβολών περίθαλψής τους. 

β) Ατομικούς φακέλους περιθαλπομένων, πλήρως 
ενημερωμένους, που θα περιέχουν και καρτέλες φαρ¬ 
μακευτικής αγωγής και δίαιτας (όταν υπάρχει ειδικός 
λόγος). Οι φάκελοι αυτοί θα φυλάσσονται με μέριμνα 
του Διοικητικού Υπεύθυνου (Διευθυντή) του Ιδρύματος, 
για μία πενταετία από την καθ’ οποιοδήποτε τρόπο 
αποχώρηση του περιθαλπόμενου. 

γ) Βιβλίο αποβιούντων. 

δ) Μητρώο προσωπικού, τηρούμενο κατά κατηγορία 
προσωπικού, δηλαδή: Διοικητικό, Ιατρικό, Νοσηλευτικό, 
Βοηθητικό και Ειδικό, του οποίου η σχετική κατάσταση 
θεωρημένη ανά εξάμηνο από την αρμόδια Διεύθυνση 
του Υπουργείου Εργασίας, θα αναρτάται στο γραφείο 
της Διεύθυνσης. 

3. Εκτός από τα παραπάνω βιβλία και στοιχεία, το 
Διοικητικό Συμβούλιο αποφασίζει την τήρηση και άλ¬ 
λων βιβλίων και στοιχείων, τα οποία κρίνει ότι είναι 
απαραίτητα για την παρακολούθηση της διαχείρισης 
της περιουσίας του ιδρύματος και της εκτέλεσης των 
σκοπών του, προσωπικά στοιχεία και δεδομένα των 
περιθαλπομένων, όπως αυτά θα καθοριστούν στον Κα¬ 
νονισμό εσωτερικής Υπηρεσίας και Λειτουργίας του 
Ιδρύματος. 

Αρθρο 12 

Κτιριολογικά Δεδομένα - Ηλικία & Κατηγορίες 
Περιθαλπομένων. 

1. Οι κλίνες των περιθαλπομένων στην προπεριγρα- 
φόμενη Μονάδα Διαβίωσης του Ιδρύματος επί της Λε¬ 
ωφόρου Ευαγγελίστριας αρ. 48 ορίζονται σε 30. 

2. Δικαίωμα εισαγωγής έχουν, σύμφωνα με το άρθρο 
2 παρ. 1 του παρόντος, όσοι έχουν συμπληρωμένο το 
60ον έτος της ηλικίας τους. Σε εξαιρετικές, όμως, πε¬ 
ριπτώσεις (Δωρητών - Ευεργετών, Μεγάλων Ευεργετών 
κ.λπ.) δύνανται, κατόπιν αποφάσεως του Διοικητικού 

Συμβουλίου, να εισάγονται προς περίθαλψη άτομα νε- 
ώτερης ηλικίας. 

3. Απαραίτητη προϋπόθεση για την εισαγωγή τους 
είναι, εκτός των άλλων πιστοποιητικών, η προσκόμιση 
ιατρικής γνωμάτευσης, που πιστοποιεί την κατάσταση 
υγείας του περιθαλπόμενου, η οποία και φυλάσσεται 
στον ατομικό φάκελο του περιθαλπόμενου (άρθρο 12 
παρ. 2 εδ. β' της ΥΑ Π4β/οικ.4690/30.8.1996 Υγείας Πρό¬ 
νοιας και Κοινωνικών Ασφαλίσεων, όπως κάθε φορά 
ισχύει). 

4. Τα οικονομικά αδύνατα (άπορα) ηλικιωμένα άτομα 
συνεισφέρουν, με απόφαση του Διοικητικού Συμβουλίου 
του Ιδρύματος, μέρος από τα τυχόν υπάρχοντα εισοδή¬ 
ματα ή την περιουσία τους προς κάλυψη των εξόδων 
λειτουργίας του Ιδρύματος και μόνον. 

5. Η κατοικία και η ηλικία του προς περίθαλψη αιτού- 
ντα αποδεικνύεται με τα πιστοποιητικά γεννήσεως και 
μονίμου κατοικίας του Ο.Τ.Α ή της αρμόδιας ελληνικής 
προξενικής αρχής, όπου αυτός έχει γεννηθεί και κατοι¬ 
κεί μόνιμα αντίστοιχα. 

6. Ως οικονομικά αδύνατα (άπορα) θεωρούνται τα 
άτομα,που πληρούν τις προϋποθέσεις της αναλογικά 
εφαρμοζόμενης παρ. Α περ.1 της ΥΑ 2928 της 8/24.11.1999 
Εσωτερικών, Οικονομικών, Υγείας (ΦΕΚ Β 2065), προς 
απόδειξη δε των οποίων (προϋποθέσεων) προσκομί¬ 
ζουν τα υπό στοιχεία 1β, 1γ, 1ε (α'περίοδος), 2α, 2β, 2γ, 
2στ, 2ζ και 2η δικαιολογητικά, όπως αυτά προβλέπονται 
στην παρ. Β περ. 1 και 2 της ίδιας ως άνω απόφασης, 
όπως κάθε φορά ισχύει και προσκομίσουν πιστοποιητι¬ 
κό απορίας από την Διεύθυνση ή Τμήμα Προνοίας της 
Νομαρχιακής Αυτοδιοίκησης του τόπου της μόνιμης 
κατοικίας τους. 

Άρθρο 13 

Προσωπικό - Διευθυντής 

1. Οι σε προσωπικό ανάγκες του Ιδρύματος θα καλύ¬ 
πτονται από το Διοικητικό Συμβούλιο, κατόπιν προκή¬ 
ρυξής τους, με την πρόσληψη με συμβάσεις πλήρους ή 
μερικής ημερήσιας απασχόλησης, ορισμένου ή αορίστου 
χρόνου ή έργου, του αναγκαίου προσωπικού, γενικών ή 
ειδικών καθηκόντων, τα καθήκοντα του οποίου θα προσ¬ 
διοριστούν λεπτομερώς στον Κανονισμό Εσωτερικής 
Υπηρεσίας και Λειτουργίας του Ιδρύματος. 

2. Το κατά τη δημοσίευση του παρόντος υπηρετούν 
στη Στέγη Ευγηρίας του Π.Ι.Ι.ΕΤ. έκτακτο προσωπικό, 
θα προσληφθεί αμέσως από το πρώτο Διοικητικό Συμ¬ 
βούλιο του Ιδρύματος, στις θέσεις που μέχρι τότε κα¬ 
τέχει ή τα καθήκοντα των οποίων οπωσδήποτε ασκεί, 
εφόσον έχει τα τυπικά και ουσιαστικά προσόντα της 
ειδικότητας προς κάλυψη της αντίστοιχης σε αυτήν 
θέσης, όπως αυτά προσδιορίζονται στο άρθρο 13 της ΥΑ 
Π4β/οικ.4690/30.8.1996 Υγείας Πρόνοιας και Κοινωνικών 
Ασφαλίσεων. 

3. 4. Οι Υπηρεσίες του Ιδρύματος διευθύνονται από 
το Διοικητικό Υπεύθυνο (Διευθυντή), που έχει πτυχίο 
ή δίπλωμα Α.Ε.Ι της ημεδαπής ή ισότιμης σχολής της 
αλλοδαπής Οικονομικών ή Νομικών Επιστημών και εν ελ¬ 
λείψει τούτου πτυχίο ή δίπλωμα όλων των τμημάτων της 
«Σχολής Διοίκησης και Οικονομίας» των Τ.Ε.Ι. Η τυχόν 
προγενέστερη πείρα στον τομέα αυτό προσηκόντως 
αποδεικνυόμενη, εκτιμάται αναλόγως. Η Αδεια Λειτουρ¬ 
γίας της Μονάδας Διαβίωσης του Ιδρύματος εκδίδεται 
στο όνομα του Διοικητικού Υπεύθυνου. Τα θεμελιώδη 
καθήκοντα του Διοικητικού Υπεύθυνου (Διευθυντή), των 


οποίων η απαρίθμηση δεν είναι αποκλειστική αλλ’ εν¬ 
δεικτική, είναι: α) Η προώθηση του καταστατικού σκο¬ 
πού, β) Η υλοποίηση των αποφάσεων του Διοικητικού 
Συμβουλίου, γ) Η οργάνωση, ο έλεγχος, η εποπτεία και 
ο συντονισμός της εύρυθμης λειτουργίας των υπηρε¬ 
σιών του Ιδρύματος και του εν γένει προσωπικού του, 
δ) Τα ειδικότερα καθήκοντα του Διοικητικού Υπεύθυνου 
(Διευθυντή) αναφορικά με την λειτουργία του Ιδρύμα¬ 
τος, την μέριμνα για τη λειτουργία των υπηρεσιών και 
λοιπών εγκαταστάσεων αυτού κλπ θα προσδιοριστούν 
λεπτομερώς στον Κανονισμό εσωτερικής Υπηρεσίας και 
Λειτουργίας του Ιδρύματος. 

4. Πάντες οι υπάλληλοι και το εν γένει προσωπικό 
είναι υπόχρεοι προς αποκατάσταση κάθε ζημίας την 
οποία από υπαιτιότητα ή από αμέλειά τους θα δημι¬ 
ουργήσουν ή προκαλέσουν εις βάρος της περιουσίας 
του Ιδρύματος. 

Αρθρο 14 

Τροποποίηση Οργανισμού 

Ο Οργανισμός του Ιδρύματος μπορεί να τροποποιηθεί 
ή να συμπληρωθεί με Προεδρικό Διάταγμα, σύμφωνα 
με τις διατάξεις των άρθρων 98 του Α.Ν. 2039/1939 και 
110 και 119 του Αστικού Κώδικα, ύστερα από πρόταση 
του Διοικητικού Συμβουλίου αυτού και της Διοικούσας 
Επιτροπής του Π.Ι.Ι.Ε.Τ. 

Αρθρο 15 

Διάλυση του Ιδρύματος - Τύχη περιουσίας του 

1. Το Ίδρυμα διαλύεται όταν και όπως ο νόμος ορίζει, 
μετά από ομόφωνη πρόταση της Διοικούσας Επιτρο¬ 
πής του Πανελληνίου Ιερού Ιδρύματος Ευαγγελίστριας 
Τήνου προς τους συναρμοδίους Υπουργούς. 

2. Σε περίπτωση διάλυσης του Ιδρύματος για οποιον- 
δήποτε λόγο, η περιουσία του περιέρχεται στο Πανελ¬ 
λήνιο Ιερό Ίδρυμα Ευαγγελίστριας Τήνου. 

Αρθρο 16 

Μεταβατικές διατάξεις 

1. Το Διοικητικό Συμβούλιο αμέσως μετά τη δημοσί¬ 
ευση του παρόντος στην Εφημερίδα της Κυβερνήσεως 
υποχρεούται να συντάξει και ψηφίσει τον, προβλεπό- 
μενο στο άρθρο 9 του παρόντος, Εσωτερικό Κανονισμό 
Υπηρεσίας και Λειτουργίας του Ιδρύματος, ο οποίος 
θα τεθεί σε άμεση εφαρμογή, και μετά να προβεί στις 
αναγκαίες ενέργειες για την πρόσληψη του προσωπικού 
καθώς επίσης να μεριμνήσει για την χορήγηση στην 
Μονάδα Διαβίωσης του Ιδρύματος Αδεια Ίδρυσης και 
Αδεια Λειτουργίας, ως νέου φορέα περίθαλψης. 

2. Από την έναρξη εφαρμογής του παρόντος καταρ- 
γείται ο υπ’ αριθμ. 35/1972 Κανονισμός της Δ.Ι.Σ (ΦΕΚ Α' 
15) που διατηρήθηκε σε ισχύ με το άρθρο 7 παρ. α περ. 
5 του ν. 349/1976 (ΦΕΚ ΑΊ49) και κάθε άλλη διάταξη που 
αντίκειται στον παρόντα Οργανισμό. 

Στους Υφυπουργούς Οικονομίας και Οικονομικών και 
Υγείας και Κοινωνικής Αλληλεγγύης, αναθέτουμε τη 
δημοσίευση και εκτέλεση του παρόντος διατάγματος. 

Αθήνα, 24 Νοεμβρίου 2005 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΑΡΟΛΟΣ ΓΡ. ΠΑΠΟΥΛΙΑΣ 

ΟΙ ΥΦΥΠΟΥΡΓΟΙ 

ΟΙΚΟΝΟΜΙΑΣ ΥΓΕΙΑΣ 

ΚΑΙ ΟΙΚΟΝΟΜΙΚΩΝ ΚΑΙ ΚΟΙΝΩΝΙΚΗΣ ΑΛΛΗΛΕΓΓΥΗΣ 

ΠΕΤΡΟΣ ΔΟΥΚΑΣ Γ. ΚΩΝΣΤΑΝΤΟΠΟΥΛΟΣ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


ΑΠΟΦΑΣΕΙ Σ 

Αριθμ. 12428 (2) 

Διορισμός μελών Διοικητικής Επιτροπής Στρατιωτι¬ 
κών Επιτάξεων Ν. Κοζάνης. 

Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΔΥΤΙΚΗΣ ΜΑΚΕΔΟΝΙΑΣ 

Έχοντας υπόψη: 

• Τις διατάξεις του άρθρου 118 του Συντάγματος. 

• Τις διατάξεις των άρθρων 4 του ν. 2240/1994 και 14 
του ν. 2399/1995. 

• Τα υπ’ αριθμ. 16722, 17020/5.8.1996 έγγραψα του 
ΥΠ.ΕΣ.Δ.Δ.&Α. 

• α.) Του άρθρου μόνου του π.δ. 115/1984 «Διορισμός 
των μελών Διοικητικών Δικαστηρίων περί Στρατιωτικών 
Επιτάξεων». 

β) Του άρθρου 9 παραγ. 1 του ν. 1649/1986 « Τροπο¬ 
ποίηση διατάξεων του 

κο’)δικα δικηγόρων και άλλες διατάξεις». 

γ) Των άρθρων 32 και 33 του ν. 4442/1929 «Περί στρα¬ 
τιωτικοί και ναυτικών εισφορών και ναυλώσεων». 

δ) Των άρθρων 1 του ν.δ. 380/1947 και 12 του 
ν.δ. 611/1977. 

• Την πάγια διαταγή 8-11/1980/ΓΕΣ/Δοι/3γ. 

• Το Ε.Π. 24/17.12.1987 του Διοικητικού Εφετείου Αθη¬ 
νών περί μετονομασίας διοικητικών Δικαστηρίων Στρα¬ 
τιωτικών Επιτάξεων και αρμοδιότητα αυτών. 

• Το έγγραφο υπ’’, υπ’ αριθμ. 1063158/1332/0 06Α/ 
28.7.1989 του Υπουργείου Οικονομικών περί Διοικητικών 
Επιτροπών Στρατιοοτικών Επιτάξεων (ΔΕΣΕ). 

• Το υπ’ αριθμ. Φ.851.1/4/61824/Σ.3643/2005 έγγραφο 
του Α' Σ.Σ. 

• Το υπ’ υπ’ αριθμ. 641/20.10.2005 έγγραφο του Πρω¬ 
τοδικείου Κοζάνης, αποφασίζουμε: 

1. Διορίζουμε τους κατωτέρω ως μέλη της Διοικη¬ 
τικής Επιτροπής Στρατιωτικών Επιτάσεων του Νομού 
Κοζάνης: 

Α. ΤΑΚΤΙΚΑ ΜΕΛΗ: 

• Τενεκετζίδη Θεοδόσιο Πρωτόδικη Κοζάνης. 

• Χορόζογλου Πολύμνια Πρωτόδικη Κοζάνης 

• Κλάδος Αθανάσιος, Αν/χη (ΕλΠ πης II ΤΑΞΥΠ. 

• Πορφυρή Κων/νο Τ/χη (ΗΒ)της II ΤΑΞΥΠ. 

• Πατσώνα Χαρίσω Προϊστάμενο Κτηματικής υπηρε¬ 
σίας Κοζάνης. 

Β. ΑΝΑΠΛΗΡΩΜΑΤΙΚΑ ΜΕΛΗ: 

• Ευαγγελίου Ουρανία Πρωτόδικη Κοζάνης 

• Τσιτσάνη Ιωάννη Πρωτόδικη Κοζάνης 

• Καραπαύλος Παύλος Τ/χη (ΑΠΤ) της II ΤΑΞΥΠ. 

• Βιτετζάκης Αντώνιος Τ/χη (ΠΧ) της II ΤΑΞΥΠ. 

• Γκλούμπο Αναστάσιο υπάλληλο (ΠΕ) της ΔΟΥ Κο¬ 
ζάνης 

Καθήκοντα προέδρου της επιτροπής εκτελεί ο αρχαι¬ 
ότερος των Πρωτοδικών. 

3. Η θητεία των τακτικών και αναπληρωματικών μελών 
της Διοικητικής Επιτροπής Στρατιωτικών Επιτάξεων 
είναι μέχρι 31.12.2006. 

4. Η ανωτέρω επιτροπή λειτουργεί πλέον όχι ως δι¬ 
οικητικό δικαστήριο αλλά ως συλλογικό όργανο της 
διοίκησης κατά των αποφάσεων της οποίας επιτρέ¬ 
πεται προσφυγή ενώπιον των τακτικών διοικητικών 


δικαστηρίων. Το έργο της επιτροπής ορίζεται από τις 
διατάξεις του ν. 4442/1929, όπως τροποποιήθηκε μετα¬ 
γενέστερα. 

5. Γραμματέα της Δ.Ε.Σ.Ε. Νομού Κοζάνης ορίζουμε 
την Γουγουμάνη Ουρανία υπάλληλο κλάδου ΠΕ Δ/κού με 
βαθμό Γ της κτηματικής Υπηρεσίας με αναπληρώτρια 
την Μαυρουδή - Παπαδημητρίου Δέσποινα υπάλληλο 
κλάδου ΔΕ Δ/κού με βαθμό Α' της ίδιας υπηρεσίας. 

6. Με την λειτουργία της παρούσης Επιτροπής δεν 
προκαλείται καμία δαπάνη σε βάρος του προϋπολο¬ 
γισμού. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Κοζάνη, 1 Νοεμβρίου 2005 
Ο Γ ενικός Γ ραμματέας Περιφέρειας 
ΑΝΔΡΕΑΣ ΛΕΟΥΔΗΣ 

-♦- 

(3) 

Χορήγηση άδειας άσκησης επαγγέλματος Κοινωνι¬ 
κής Λειτουργού στην Καρβούνη Αικατερίνη του Αν- 
δρέα. 

Ο ΝΟΜΑΡΧΗΣ ΚΕΡΚΥΡΑΣ 

Με την υπ’ αριθμ. 39276/25.11.2005 απόφαση του Νο¬ 
μάρχη Κέρκυρας, χορηγείται άδεια άσκησης επαγγέλμα¬ 
τος Κοινωνικού Λειτουργού στην Καρβούνη Αικατερίνη 
του Ανδρέα, κάτοικο Κέρκυρας. 

Κέρκυρα, 25 Νοεμβρίου 2005 
Ο Νομάρχης 
Γ. ΜΑΧΕΙΜΑΡΗΣ 
-♦- 

Αριθμ. 992 (4) 

Μεταφορά θέσεων ΔΕΠ σε Τμήματα 
του Πανεπιστημίου Δυτικής Μακεδονίας. 

Ο ΠΡΟΕΔΡΟΣ 

ΤΗΣ ΔΙΟΙΚΟΥΣΑΣ ΕΠΙΤΡΟΠΗΣ 
ΤΟΥ ΠΑΝΕΠΙΣΤΗΜΙΟΥ ΔΥΤΙΚΗΣ ΜΑΚΕΔΟΝΙΑΣ 

Έχοντας υπόψη: 

1. Τις διατάξεις του άρθρου 14 παρ. 5α του ν. 2817/2000 
και τις διατάξεις του άρθρου 3 παρ. ια) και β) (ΦΕΚ 
138/22.7.2004 τ.Α') (μεταφορά κενών θέσεων Δ.Ε.Π. από 
το Α.Π.Θ. στο Π.Δ.Μ.). 

2. Το υπ’ αριθμ. Φ.121.1/1/115744(16)/Β2/19.10.2005 έγγρα¬ 
φο του Υπουργείου Εθνικής Παιδείας και θρησκευμά¬ 
των, που αφορά στην κατανομή 4 (τεσσάρων) θέσεων 
ΔΕΠ σε Τμήματα του Παν/μίου μας στα πλαίσια του 
ετήσιου Προγραμματισμού θέσεων ΔΕΠ για το ακαδη¬ 
μαϊκό έτος 2005 - 2006. 

3. Την απόφαση της Διοικούσας Επιτροπής (συνεδρία 
αριθμ. 4/4.11.2005), αποφασίζουμε: 

Μεταφέρουμε σε Τμήματα του Πανεπιστημίου μας 4 
(τέσσερις) θέσεις ΔΕΠ ως εξής: 

1. Τμήμα Μηχανικών Διαχείρισης Ενεργειακών Πό¬ 
ρων: 1. 

2. Τμήμα Μηχανικών Πληροφορικής και Τηλεπικοινω¬ 
νιών: 3. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Κοζάνη, 22 Νοεμβρίου 2005 
Ο Πρόεδρος της Διοικούσας Επιτροπής 

ΧΡΗΣΤΟΣ Β. ΜΑΣΣΑΛΑΣ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 




